CELEX: 62022TN0072
Language: mt
Date: 2022-02-04 00:00:00
Title: Kawża T-72/22: Rikors ippreżentat fl-4 ta’ Frar 2022 – Interneto žiniasklaidos asociacija et vs Il-Kummissjoni

25.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/41
            
         
      Rikors ippreżentat fl-4 ta’ Frar 2022 – Interneto žiniasklaidos asociacija et vs Il-Kummissjoni
      (Kawża T-72/22)
      (2022/C 171/56)
      Lingwa tal-kawża: l-Ingliż
      
         Partijiet
      
      
         Rikorrenti: Interneto žiniasklaidos asociacija (Vilnjus, il-Litwanja), All Media Lithuania UAB (Vilnjus), All Media Radijas UAB (Vilnjus) (rappreżentant: K. Kačerauskas, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla, fit-totalità tagħha, l-Ittra kkontestata;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motiv u argumenti prinċipali
      
      Insostenn tar-rikors, ir-rikorrenti jinvokaw motiv wieħed.
      
                  1.
               
               
                  L-ewwel motiv, ibbażat fuq l-allegazzjoni ta’ evalwazzjoni mhux xierqa ta’ informazzjoni pprovduta mir-rikorrenti u nuqqas li jiġu investigati ċirkustanzi deskritti fl-ilment, li fil-21 ta’ Ġunju 2020 intbagħat mir-rikorrenti lill-Kummissjoni dwar għajnuna mill-Istat illegali mogħtija lix-xandar tas-servizz pubbliku Litwan – VšĮ “Lietuvos Nacionalinis Radijas ir Televizija”, b’diliġenza dovuta, li rriżultat f’nuqqas totali ta’ osservanza ta’ sitwazzjoni fattwali u żbalji ta’ liġi fl-Ittra adottata mill-Kummissjoni. Tali nuqqas wassal għal ksur ta’ rekwiżit proċedurali essenzjali u dispożizzjonijiet sostantivi li jirregolaw il-mekkaniżmu ta’ kontroll ta’ għajnuna mill-Istat stabbilit fl-Artikoli 107(1) u 108(3) TFUE. B’mod partikolari, l-evalwazzjoni mhux xierqa tal-Kummissjoni hija evidenti min-nuqqasijiet li ġejjin li jivvizzjaw l-Ittra:
                  
                              (i)
                           
                           
                              il-Kummissjoni naqset milli tqis u tqabbel il-kompatibbiltà tal-iskema eżistenti qabel l-10 ta’ Diċembru 1994 mal-iskema eżistenti wara l-bidliet tal-2015 u l-2020 tal-Lietuvos Respublikos nacionalinio radijo ir televizijos įstatymo (il-Liġi dwar ir-Radju u t-Televiżjoni Nazzjonali Litwan tar-Repubblika tal-Litwanja) (iktar ’il quddiem il-“Liġi dwar il-LRT”) bid-diliġenza dovuta meħtieġa u l-istandard legali meħtieġ u, għalhekk, għamlet ksur proċedurali essenzjali;
                           
                        
                              (ii)
                           
                           
                              il-Kummissjoni kisret l-Artikoli 107(1) u 108(3) TFUE billi naqset milli tirrikonoxxi li l-bidliet tal-2015 u tal-2020 tal-Liġi dwar il-LRT jikkostitwixxu alterazzjonijiet għall-miżura ta’ għajnuna mill-Istat, li għandhom jiġu kkoordinati mal-Kummissjoni;
                           
                        
                              (iii)
                           
                           
                              il-Kummissjoni kisret l-Artikoli 107(1) u 108(3) TFUE billi naqset milli tirrikonoxxi li l-bidliet tal-2020 tal-Liġi dwar il-LRT jikkostitwixxu alterazzjonijiet għall-miżura ta’ għajnuna mill-Istat, li għandhom jiġu kkoordinati mal-Kummissjoni.